Document ID: 32008R0078

NEUVOSTON ASETUS (EY) N:o 78/2008,
annettu 21 päivänä tammikuuta 2008,
toimista, joita komission olisi toteutettava vuosina 2008-2013 yhteisessä maatalouspolitiikassa käyttöön otettujen kaukokartoitussovellusten avulla
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Perustamissopimuksen 33 artiklan 2 kohdan a alakohdan mukaisesti yhteisessä maatalouspolitiikassa on otettava huomioon maatalouselinkeinon erityisluonne, joka johtuu maatalouden yhteiskunnallisesta rakenteesta sekä eri maatalousalueiden välisistä rakenteellisista eroista ja luonnonolojen eroista. Tätä varten tiedon saaminen viljelymaiden ja viljelmien tilasta on tärkeää erityisesti yhteisten markkinajärjestelyjen hallinnoinnin kannalta. Kaukokartoitussovellusten avulla voidaan osittain antaa tarvittavat tiedot edellyttäen, että ne kattavat kaikki maatalousmarkkinoiden hallinnoinnin kannalta tärkeät alueet.
(2)
Pinta-ala- ja kaukokartoitustekniikan soveltamisesta maataloustilastoihin vuosina 1999-2003 22 päivänä toukokuuta 2000 tehdystä Euroopan parlamentin ja neuvoston päätöksestä N:o 1445/2000/EY (2), sekä sitä edeltäneistä päätöksistä, erityisesti kaukokartoituksen soveltamista maataloustilastoihin koskevasta pilottihankkeesta 26 päivänä syyskuuta 1988 tehdystä neuvoston päätöksestä 88/503/ETY (3) vuosina 2004-2007 saadun kokemuksen ansiosta agrometeorologinen tuoton arviointia ja viljelmien tilan seurantaa koskeva järjestelmä on saatu toimintakuntoon, sitä on kehitetty pitkälle ja se on osoittanut tehokkuutensa.
(3)
Kaukokartoitus on näin osoittautunut yhteisen maatalouspolitiikan hallinnointitarpeisiin soveltuvaksi, eikä näitä tarpeita saada tyydytetyiksi perinteisillä maatalouden tilasto- ja arviointitekniikoilla. Sen avulla havainnot ovat myös tarkempia, objektiivisempia, nopeampia ja useimmin tehtävissä ja maatalouden arviointimallit täydellisempiä erityisesti alueellisten mallien luomisen ansiosta. Lisäksi kaukokartoituksen avulla on kehitelty erityisiä tai täydentäviä sovelluksia maataloustilastojen laatimista ja keräämistä varten ja saatu säästöjä maatalousmenojen seurannasta ja valvonnasta aiheutuviin menoihin. Tästä syystä olisi säädettävä kaukokartoitussovellusten jatkamisesta Euroopan maatalouden tukirahastosta, jäljempänä ’maataloustukirahasto’, kaudella 2008-2013 saatavalla rahoituksella yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) 3 artiklan 2 kohdan e alakohdan perusteella.
(4)
Komission kaukokartoituksen avulla yhteisen maatalouspolitiikan osana käynnistämien toimien toteuttamista koskevia yksityiskohtaisia sääntöjä olisi kuitenkin mukautettava ja järjestettävä uudelleen, ja järjestelmään liittyvät jo toteutetut toimet olisi erotettava toimista, jotka vaativat vielä tutkimusta ja kehitystä. Jälkimmäisistä olisikin säädettävä erikseen tutkimuksen ja kehityksen puiteohjelmassa.
(5)
Lisäksi olisi säädettävä, että toimista saadut tiedot ja arviot, jotka ovat komission hallussa, on asetettava jäsenvaltioiden käyttöön ja että Euroopan parlamentille ja neuvostolle on tiedotettava toteutettujen kaukokartoitustoimien täytäntöönpanoedellytyksistä ja komission käyttöön asetettujen varojen käytöstä väli- ja loppuraportilla,
ON ANTANUT TÄMÄN ASETUKSEN:
1 artikla
1. Toimia, jotka komissio toteuttaa kaukokartoitussovellusten avulla kuuden vuoden aikana 1 päivästä tammikuuta 2008 alkaen 31 päivään joulukuuta 2013 saakka yhteisen maatalouspolitiikan osana, voidaan rahoittaa maataloustukirahastosta asetuksen (EY) N:o 1290/2005 3 artiklan 2 kohdan e alakohdan perusteella silloin, kun niiden tarkoituksena on antaa komissiolle keinot:
a)
hallinnoida maatalousmarkkinoita;
b)
varmistaa maatalousmaan ja viljelmien tilan maatalouspoliittinen seuranta etenkin tuoton ja maataloustuotannon arviointien tekemiseksi;
c)
edistää b alakohdassa tarkoitettujen arviointien saantia;
d)
varmistaa agrometeorologisen järjestelmän tekninen seuranta.
2. Edellä 1 kohdassa tarkoitettuja toimia ovat erityisesti seuraavat:
a)
yhteisen maatalouspolitiikan täytäntöönpanoon ja seurantaan tarvittavien tietojen, erityisesti satelliiteilla saatavien ja meteorologisten tietojen, kerääminen tai ostaminen;
b)
paikkatietoinfrastruktuurin ja verkkosivuston luominen;
c)
ilmasto-oloihin liittyvien erityistutkimusten tekeminen;
d)
agrometeorologisten ja ekonometristen mallien päivittäminen.
Toimet toteutetaan tarvittaessa tiiviissä yhteistyössä kansallisten laboratorioiden ja elinten kanssa.
2 artikla
Komissio antaa 1 artiklan 1 kohdassa tarkoitetuista toimista saatavat tiedot ja arviot jäsenvaltioiden käyttöön sähköisesti.
3 artikla
Yksityiskohtaiset säännöt tämän asetuksen soveltamisesta, erityisesti tämän asetuksen 2 artiklassa tarkoitettujen tietojen ja arvioiden käyttöön saattamisen osalta, annetaan asetuksen (EY) N:o 1290/2005 41 artiklan 3 kohdassa tarkoitettua menettelyä noudattaen.
4 artikla
Komissio antaa viimeistään 31 päivänä heinäkuuta 2010 väliraportin ja viimeistään 31 päivänä heinäkuuta 2013 loppuraportin Euroopan parlamentille ja neuvostolle kaukokartoitustoimien täytäntöönpanosta ja sen käyttöön tällä asetuksella asetettujen rahoitusvarojen käytöstä.
Loppuraporttiin liitetään tarvittaessa ehdotus näiden toimien jatkamisesta yhteisen maatalouspolitiikan osana.
5 artikla
Tämä asetus tulee päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2008 alkaen 31 päivään joulukuuta 2013.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä tammikuuta 2008.

Labels: 12
15
6